stanford-oval/wikipedia huggingface dataset:
Thiago Santos
Vapaaottelu

Santos otteli ensimmäisen ammattilaisottelunsa WOCS:ssa 10. lokakuuta 2010 Guilherme Beneditoa vastaan. Hän voitti ottelun tuomariäänin. Santos otteli pääosin WOCS:n järjestämissä tapahtumissa ja satunnaisesti muissa organisaatioissa, kuten Spartan MMA:ssa.
Santos otteli viidesti vuonna 2011, kohdaten ensin Gabriel Barreiron huhtikuussa Senna Fightissa. Hän voitti ottelun teknisellä tyrmäyksellä, kun Barreiro luovutti ottelun kesken toisen erän. Heinäkuussa Santos voitti Mauricio Chueken tuomariäänin ja elokuussa Rafael Bragan teknisellä tyrmäyksellä ensimmäisessä erässä. Marraskuussa Santos voitti Marcos Viggianin tuomariäänin ja lopuksi joulukuussa hän voitti Eneas Souzan takakuristuksella kolmannessa erässä.
Santos otteli 2012 kolmesti, kun hän kohtasi ensin maaliskuussa Junior Vidalin. Santos voitti ottelun teknisellä tyrmäyksellä ensimmäisessä erässä. Huhtikuussa hän hävisi Vicente Luquelle teknisellä tyrmäyksellä ensimmäisen erän lopussa, joka päätti samalla hänen seitsemän ottelun voittoputken. Heinäkuussa Santos palasi takaisin voittoon tyrmätessään Denis Figueiran päähän kohdistuneella potkulla ensimmäisessä erässä.
Vapaaottelu > Ultimate Fighter: Brazil (2013)

Santos tuli valituksi tosi-tv-sarjaan Ultimate Fighteriin yhtenä 28 ottelijasta maaliskuussa 2013. Hän voitti myös ensimmäisen ottelunsa Gil Freitasin tuomariäänin ja pääsi taloon sisään. Santos oli viimeinen ottelija, joka valittiin Fabricio Werdumin joukkueeseen. Hän hävisi ensimmäisellä kierroksella William Macáriolle tuomariäänin ja putosi välisarjan turnauksesta. Santos sai kuitenkin villinkortin myötä uuden tilaisuuden ja kohtasi ensimmäisellä kierroksella Pedro Iriên, jonka hän voitti tuomariäänin ja eteni toiselle kierrokselle. Santos kohtasi Leonardo Santosin, jolle hän hävisi myös tuomariäänin. Santosin vastustaja voitti myös välisarjan turnauksen.
Vapaaottelu > UFC (2013–) > Siirto alempaan raskaaseensarjaan (2018–)

Santosin oli määrä kohdata Jimi Manuwa ensimmäisessä ottelussaan uudessa painoluokassa, kun Manuwan alkuperäinen vastustaja Glover Teixeira loukkaantui ennen ottelua. Manuwa kuitenkin loukkaantui myös ennen ottelua ja Santos kohtasi Eryk Andersin. Ottelu käytiin Brasiliassa UFC Fight Night: Santos vs. Anders -tapahtumassa, jossa hän voitti viisieräisen ottelun teknisellä tyrmäyksellä, kun kolmannen erän päätyttyä Anders ei kyennyt enää kävelemään kohti kulmamiehiään. Molemmat ottelijat palkittiin illan kamppailu bonuksella. Joulukuussa Santos kohtasi Jimi Manuwa UFC 231 -tapahtumassa, jossa hän voitti ottelun tyrmäyksellä toisen erän alussa. Santos palkittiin voitostaan illan suoritus bonuksella ja hän nousi tasoihin muun muassa Neil Magnyn kanssa eniten UFC-otteluita yhden kalenterivuoden aikana.
Helmikuussa 2019 Santos kohtasi Jan Błachowiczin UFC Fight Night: Błachowicz vs. Santos -tapahtumassa. Hän voitti ottelun teknisellä tyrmäyksellä kolmannen erän alussa, josta hänet palkittiin myös illan suoritus bonuksella.
Vapaaottelu > UFC (2013–) > Siirto alempaan raskaaseensarjaan (2018–) > Haastaminen mestaruudesta (2019)

Voitettuaan kolme ottelua tyrmäyksellä Santos sai tilaisuuden haastaa alemman raskaansarjan mestaruudesta hallitsevaa mestaria Jon Jonesia vastaan. Ottelu käytiin UFC 239 -tapahtumassa 6. heinäkuuta 2019. Santos hävisi ottelun hajaäänin (47–48, 48–47, 48–47), vaikka kärsi ottelun aikana eturistisiteen, takaristisiteen, polven sisemmän sivusiteen ja nivelkierukan repeämistä. Hänestä tuli samalla ensimmäinen ottelija, joka voitti yhden tuomariäänen kolmesta Jonesia vastaan.
Santos palasi loukkaantumisen jälkeen takaisin syyskuussa 2020, mutta hänen vastustaja Glover Teixeira sairastui COVID-19:a, jonka myötä ottelua siirrettiin kuukaudella. Syyskuussa kuitenkin Santosin ilmoitettiin sairastavan COVID-19:a, jonka myötä ottelua siirrettiin vielä kertaalleen marraskuulle 2020. Ottelu käytiin UFC on ESPN: Santos vs. Teixeira -tapahtumassa, jossa Santos hävisi ottelun takakuristuksella kolmannen erän alussa.
Saavutukset > Thainyrkkeily

Rio de Janeiron osavaltion mestaruus (kahdesti)
Saavutukset > Vapaaottelu

Illan suoritus (neljästi, vs. Steve Bossé, Jack Marshman, Jimi Manuwa, Jan Błachowicz)
Illan kamppailu (kahdesti, vs. Anthony Smith, Eryk Anders)
Eniten otteluita yhtenä kalenterivuotena (5)
Eniten tyrmäysvoittoja keskisarjassa (8, tasoissa Anderson Silvan ja Uriah Hallin kanssa)
Sucre

| Sucre |
| --- | --- |

 lippu:  vaakuna
 Sucre
 Koordinaatit: 19°2′0″S, 65°15′0″W 
Valtio:  Bolivia
Departementti:  Chuquisaca
Provinssi:  Oropeza
Hallinto:  
 – Pormestari:  Enrique Leaño
Väkiluku (2021):  360 544
Aikavyöhyke:  UTC-4
 
 www.sucre.bo 
Infobox OKVirheellinen NIMI-arvo: 
Sucre on Bolivian nimellinen pääkaupunki, hallinnollinen pääkaupunki on La Paz. Sucren asukasluku vuoden 2001 väestönlaskennassa oli 193 876. Arvio vuonna 2010 oli 284 000. Historiallisesti kaupunki on tunnettu myös nimillä Charcas, La Plata ja Chuquisaca.
Sucre sijaitsee Cachimayo-joen hedelmällisessä laaksossa noin 2 800 metriä merenpinnan yläpuolella.
Sucre oli hyvin espanjalainen kaupunki siirtomaa-aikana. Keskustan kapeat ruudukkoon järjestetyt kadut heijastavat andalusialaista kulttuuria, joka ilmenee myös kaupungin taloissa ja useissa luostareissa sekä kirkoissa. Sucre on edelleen Bolivian katolisuuden keskus.
1800-luvulla käytössä ollut La Plata nimitys tuli alueen vauraudesta (plata tarkoittaa hopeaa tai vaurautta yleensä). Nykyisen nimensä kaupunki on saanut vallankumousjohtaja Antonio José de Sucren mukaan.
Sucressa toimii kaksi yliopistoa, joissa on yhteensä noin 30 000 opiskelijaa.
Sucrea palvelee vuonna 2016 valmistunut Alcantarin lentoasema noin 30 km kaupungista etelään.
Historia

Pedro de Anzures perusti Sucren 30. marraskuuta 1538 nimellä Ciudad de la Plata de la Nueva Toledo. Fransiskaanit perustivat kaupunkiin Recoletan luostarin vuonna 1601, ja 1608 Sucre sai arkkipiispanistuimen.
Vuonna 1839 kaupungista tuli Bolivian pääkaupunki ja sen nimi muutettiin Sucreksi. Vuonna 1898 Bolivian pääkaupunki siirrettiin kuitenkin La Paziin alueen köyhdyttyä Potosín hopeakaivosten tuoton heikkenemisen takia.[lähde? ]
Siirtäminen aiheutti levottomuuksia, jotka johtivat sisällissotaan, ja kiista ratkaistiin kompromissilla: Sucre on nimellinen ja perustuslaillinen pääkaupunki, ja maan korkein oikeus istuu siellä, kun taas La Paz sai muut virastot ja hallinnollisen pääkaupungin aseman.
Sucresta tuli vuonna 1991 Unescon maailmanperintökohde.
Aiheesta muualla

Wikimedia Commonsissa on kuvia tai muita tiedostoja aiheesta .
Sucre (espanjaksi)
Bolivia Web (englanniksi)
Skeletons (albumi)

| Skeletons Danzig |
| --- | --- | --- |

Studioalbumin tiedot
 Julkaistu: 27. marraskuuta 2015
 Tuottaja(t): Glenn Danzig
 Kesto: 33.51
 Levy-yhtiö: Evilive Records/Nuclear Blast
Danzigin muut julkaisut
| Deth Red Sabaoth 2010 | Skeletons 2015 | Black Laden Crown 2017 |
Skeletons on Danzigin kymmenes studioalbumi, ja se julkaistiin vuonna 2015.
Kappaleet

Devil's Angels – 2.41
Satan – 4.14
Let Yourself Go – 2.57
N.I.B. – 5.04
Lord of the Thights – 4.05
Action Woman – 3.42
Rough Boy – 4.43
With a Girl Like You – 1.53
Find Somebody – 3.48
Crying in the Rain – 2.45
Jäsenet

Glenn Danzig - laulu, basso, kitara, kosketinsoittimet, rummut
Johnny Kelly - rummut
Tommy Victor – kitara, basso
Arvostelut

Imperiumi: 7½/10
Kaaoszine: 7/10
Soundi:
Aiheesta muualla

Skeletons discogs.comissa (englanniksi)
Albumi Skeletons (albumi) Encyclopaedia Metallum -sivustolla (englanniksi)
Syyttäjälaitos

| Syyttäjälaitos Åklagarmyndigheten |
| --- | --- |
Perustettu:  1. lokakuuta 2009
Ministeriö:  Oikeusministeriö
Päätoimi­paikka:  Valtakunnansyyttäjän toimisto Lintulahdenkuja 4 Helsinki
Valtio:  Suomi
Valtakunnansyyttäjä:  Ari-Pekka Koivisto
Työntekijöitä:  646 (2023)
Vuosibudjetti:  52,2 milj. € (2023)
Aiheesta muualla
Sivusto
Syyttäjälaitos on 1. lokakuuta 2019 voimaan astuneella lailla muodostunut virasto, johon kuuluvat keskushallintoyksikkönä valtakunnansyyttäjän toimisto ja viisi syyttäjäaluetta. Alueet ovat Etelä-Suomi, Länsi-Suomi, Itä-Suomi, Pohjois-Suomi ja Ahvenanmaa. Syyttäjän virkanimike on aluesyyttäjä. Lisäksi uutena virkanimikkeenä on erikoissyyttäjä. Erikoissyyttäjillä on kullakin erikoisalat, joiden vaativia rikosasioita he hoitavat.
Syyttäjälaitos on osa oikeuslaitosta. Siinä työskentelevistä 550 henkilöstä 400 on syyttäjiä. Muut ovat tuki- ja asiantuntijatehtävissä. Laitoksen johdossa ylimpänä syyttäjänä on valtakunnansyyttäjä.
Aiheesta muualla

Syyttäjälaitos
Sorsk

| Sorsk Сорск |
| --- | --- |
 lippu:  vaakuna
Valtio:  Venäjä
Tasavalta:  Hakassia
Perustettu:  1940
Pinta-ala:  
 – Kokonaispinta-ala:  6 km²
Väkiluku (2010):  12 143
 – Väestötiheys:  2024 as./km²
Aikavyöhyke:  UTC+7 (MSK+4)
Postinumero:  655111
Infobox OKVirheellinen NIMI-arvo: 
Sorsk (ven. Сорск, hakassiksi Сорығ, Sorığ) on 12 143 asukkaan kaupunki Venäjän Hakassian tasavallassa.
Maantiede

Kaupunki sijaitsee Kuznetsk Alataun (Batenjowrücken/ Батенёвский кряж) itäpuolella noin sata kilometriä luoteeseen tasavallan pääkaupungista Abakanista. Ilmasto on mantereinen.
Hallinnollisesti Sorskin kaupunki on suoraan tasavallan alaisuudessa. 1920-luvulla valmistuneen Atšinskin – Abakanin rautatieosuuden Erbinskajan asema sijaitsee kuuden kilometrin päässä kaupungista.
Historia

Vuonna 1937 Sora-nimisen puron (Сора, myös Соря = Sorja) varrelta löydettiin molybdeenimalmiesiintymä, jota alettiin pian louhia. Vuonna 1940 alueelle perustettiin kaivoskylä, joka nimettiin Dzeržinskiksi bolševikkivallankumouksellisen Feliks Dzeržinskin mukaan. Vuonna 1966 kylä sai kaupunginoikeudet sekä uuden, puron nimestä johdetun nimen.
Historia > Väestönkehitys

| Vuosi | Asukkaita |
| --- | --- |
1959: 11 092
1970: 10 605
1979: 12 232
1989: 15 130
2002: 13 313
2010: 12 143
Talous

Molybdeenin ja kuparin louhinta ja jatkokäsittely hallitsevat kaupungin taloutta. Kaupungissa on myös tiilitehdas.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Sorsk
Abakan •
Abaza •
Altai •
Askiz •
Beja •
Bograd •
Ordžonikidzevskoje •
Sajanogorsk •
Šira •
Taštyp •
Tšernogorsk •
Sorsk •
Ust-Abakan
Käännös suomeksi
Tagir Haibulajev

| Mitalit | Mitalit | Mitalit |  |
| --- | --- | --- | --- |
|  Tagir Haibulajev vuonna 2012  |  Tagir Haibulajev vuonna 2012  |  Tagir Haibulajev vuonna 2012  |  |
Maa:  Venäjä
Miesten judo
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 100 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2011 | 100 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Tbilisi 2009 | 100 kg |  |
Tagir Kamaludinovitš Haibulajev (ven. Тагир Камалудинович Хайбулаев, s. 24. heinäkuuta 1984 Kiziljurt, Dagestan) on venäläinen judoka ja olympiavoittaja. 176 senttimetriä pitkä ja 100 kilogrammaa painva Haibulajev kilpailee 100-kiloisten sarjassa ja edustaa Javara Neva -seuraa. Hän on etniseltä taustaltaan avaari.
Ura

Haibulajev voitti olympiakultaa 100-kiloisista vuoden 2012 kesäolympialaisista Lontoosta. Hän voitti finaalissa Mongolian Tuvshinbajar Naidanin. MM-kilpailuista Haibulajevilla on kultaa vuodelta 2011 ja EM-kilpailuista kultaa vuodelta 2009. Molemmat kullat ovat 100-kiloisten sarjasta.
Superior

Superior voi tarkoittaa seuraavia:
Paikannimi

Superior (Arizona)
Superior (Colorado)
Superior (Iowa)
Superior (Montana)
Superior (Nebraska)
Superior (Wisconsin)
Superior (Wyoming)
Viihde

Superior (yhtye)
Superior (albumi), Tim Christensenin albumi
Superior (manga)
Superior (sarjakuva)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Superior”, voi hakea sivunnimihaulla, laajalla sivunnimihaulla tai tekstihaulla.
Tages-Anzeiger

| Tages-Anzeiger |
| --- | --- |

Lyhenne:  TA
Lehtityyppi:  sanomalehti
ISSN:  ISSN 1422-9994
Levikki:  147 146 (2016)
Kokonaislevikki:  157 323 (2016)
Perustettu:  1893
Kotikunta:  Zürich
Kotimaa:  Sveitsi
Ilmestymistiheys:  6 krt/vko
Kieli:  saksa
Aiheesta muualla
OCLC
www.tagesanzeiger.ch
Tages-Anzeiger (lyh. Tagi tai TA) on sveitsiläinen saksankielinen sanomalehti. Sitä julkaistaan Zürichissä ja se on levikiltään Sveitsin suurin tilattava sanomalehti. Lehden levikki oli vuonna 2016 noin 147 000 kappaletta. Sillä on päivittäin noin 245 000 ja kuukausittain noin 1,3 miljoonaa lukijaa. Useimpien muiden sveitsiläisten sanomalehtien tapaan levikki on ollut viime vuosina selvässä laskussa: vuonna 2008 levikki oli noin 214 000.
Tages-Anzeigerin ensimmäinen numero ilmestyi 2. maaliskuuta vuonna 1893 16-sivuisena. Sanomalehden perustivat Wilhelm Girardet ja Fritz Walz. Sanomalehti on sveitsiläisen viestintäyhtiön Tamedia AG:n omistuksessa.
Aiheesta muualla

Baertschi, Christian: Tages-Anzeiger (Sveitsin historiallisen tietosanakirjan web-sivut) Historisches Lexikon der Schweiz (HLS).  5.3.2012. Bern:  Stiftung HLS. (saksaksi), (ranskaksi), (italiaksi)
Tallinnan ritarikuntamuseo

| Tallinnan ritarikuntamuseo> Tallinna Rüütliordude Muuseum |
| --- | --- |
 Museon julkisivu
Tyyppi:  historiallinen museo
Perustettu:  2017
Sijainti:  Tallinna, Viro
Kotisivut:  https://tallinnmuseum.com/
Tallinnan ritarikuntamuseo (vir. Tallinna Rüütliordude Muuseum) on Tallinnassa sijaitseva erilaisiin ritarikuntiin ja kunniamerkkeihin keskittyvä museo. Museo avattiin 20. tammikuuta 2017. Sen kokoelmiin kuului tuolloin yli 700 esinettä, minkä johdosta se oli Pohjois-Euroopan suurin faleristiikkaan keskittynyt museo.
Pääsylippu museoon maksaa perustapauksissa 12 euroa. Tallinna-kortilla sisäänpääsy on ilmainen.
Ritarikuntien lisäksi museossa on ollut esillä myös muuta läheltä liippaavaa esineistöä erikoisnäyttelyissä.
Tallinnan takalinjavalomajakka

| --- | --- |
Sijainti:  Harjumaa, Tallinna Viro
Vesistö:  Suomenlahti 
| --- | --- |
Korkeus:  40 m 
Luokitus:  arkkitehtuurillinen kulttuuriperintökohde (d)  (1999) 
| --- | --- |
Valmistunut:  1896
| --- | --- |
Valon korkeus:  80 m 
Valonkanto:  11,1  km, 22,2  km 
Valon ominaisuudet:  Fl(5) W 5s 
| --- | --- |
ARLHS:  EST018 
Admiralty:  C3810.1 
NGA:  116-12800 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tallinnan takalinjavalomajakka on perustansa puolelta maanpinnan tasolla ylempi Tallinnan kaupungissa oleva majakka. Edempänä  olevan Tallinnan etulinjavalomajakka on lähempänä Suomenlahtea.
Syyteneuvottelu

Syyteneuvottelu on menettely, jossa periaatteena on, että tunnustus lieventää rangaistusta, jos syyttäjä ja syytetty pääsevät ennen oikeudenkäyntiä yksimielisyyteen tuomiosta.
Eri maissa syyteneuvottelulla tarkoitetaan vaihtelevanmuotoisia lievennyksiä rikosvastuuseen.
Suomessa

Syyteneuvottelu otettiin Suomessa käyttöön vuoden 2015 alusta. Menettelyllä halutaan tehostaa varsinkin hankalien talousrikosten käsittelyä.
Aiheesta muualla

Oikeusministeriön tiedote (Arkistoitu – Internet Archive)
Stormcrow

| Stormcrow Cain’s Offering |
| --- | --- | --- |

Studioalbumin tiedot
 Julkaistu:  29. huhtikuuta 2015  15. toukokuuta 2015  19. toukokuuta 2015
 Tuottaja(t): Jani Liimatainen
 Tyylilaji: power metal
 Kesto: 57.40
 Levy-yhtiö: Frontiers
Listasijoitukset
  Suomen virallinen lista: 12.
Cain’s Offeringin muut julkaisut
| Gather the Faithful 2009 | Stormcrow 2015 |   |
Stormcrow on Cain’s Offeringin toinen albumi. Albumi julkaistaan Japanissa 29. huhtikuuta, Euroopassa 15. toukokuuta ja Pohjois-Amerikassa 19. toukokuuta 2015. Ensimmäisen albumin kokoonpanosta basisti Jukka Koskinen ja kosketinsoittaja Mikko Härkin ovat poissa, ja Jens Johansson ja Jonas Kuhlberg ovat liittyneet heidän paikoilleen. Vierailijoita albumilla ovat muun muassa Antti Railio ja Petri Aho taustalaulajina. Albumin traileri on kuunneltavissa Frontiers Musicin YouTube-kanavalla.
Albumi debytoi Suomen virallisen listan sijalla 12.
Kappaleet

Stormcrow – 6.15
The Best of Times – 4.33
A Night to Forget – 4.29
I Will Build You a Rome – 4.40
Too Tired to Burn – 6.14
Constellation of Tears – 5.30
Antemorten – 5.19
My Heart Beats for No One – 4.35
I Am Legion – 5.59
Rising Sun – 5.42
On the Shore – 4.18
Child of the Wild – 5.28 (Japanin bonuskappale)
Sävellykset ja sanoitukset: Jani Liimatainen, paitsi kappaleessa ”On the Shore” sävellys ja sanoitus: Jani Liimatainen ja Timo Kotipelto ja kappaleessa ”Child of the Wild” sävellys: Jani Liimatainen ja Timo Kotipelto, sanoitus: Jani Liimatainen.
Kokoonpano

Timo Kotipelto – laulu
Jani Liimatainen – kitara, kosketinsoittimet, ohjelmointi, taustalaulu
Jonas Kuhlberg – basso
Jens Johansson – kosketinsoittimet
Jani Hurula – rummut
Kokoonpano > Vierailevat muusikot

Antti Railio – taustalaulu, kuorolaulu
Petri Aho – taustalaulu, kuorolaulu
Arvostelut

Imperiumi.net: 10–/10
Kaaoszine: 8-/10
Soundi:
Aiheesta muualla

Cain's Offering - I Will Build You a Rome (Official / Studio 2015 / Liimatainen Kotipelto Johansson)
Cain's Offering - Stormcrow (Official Audio)
Cain's Offering - The Best of Times (Official Audio)
Sirkku Peltola

| Sirkku Peltola> Henkilötiedot |
| --- | --- |
Syntynyt: 18. joulukuuta 1960 (ikä 63) Kangasala
Ammatti:  näytelmäkirjailija dramaturgi teatteriohjaaja
Puoliso:   Heikki Salo
Käsikirjoittaja
Aktiivisena:  1985–
Alma mater:  Jyväskylän yliopisto
Arvonimi:  taiteen akateemikko
Aiheesta muualla
IMDb
Elonet
Sirkka-Liisa "Sirkku" Peltola (s. 18. joulukuuta 1960 Kangasala) on suomalainen näytelmäkirjailija, dramaturgi ja ohjaaja, koulutukseltaan filosofian maisteri ja arvonimeltään taiteen akateemikko.
Ura

Sirkku Peltolan esikoisnäytelmä Pikku jättiläinen esitettiin Jyväskylän ylioppilasteatterissa vuonna 1985. Peltola pitää tätä merkittävimpänä teoksistaan, koska sen avulla hän löysi ”oman estetiikkansa”. Peltolan näytelmiä on sittemmin esitetty monissa eri teattereissa, muun muassa Kuopion kaupunginteatterissa, Lahden kaupunginteatterissa, Tampereen Työväen Teatterissa ja Helsingin Kaupunginteatterissa. Peltolan hahmot ovat usein tragikoomisia antisankareita. Hänen näytelmänsä käsittelevät aiheita kuin yksinäisyys, vieraantuneisuus, työttömyys, kuolema ja köyhyys.
Peltola on saanut uransa aikana monia eri palkintoja ja tunnustuksia. Hänen näytelmiään on käännetty yli kymmenelle kielelle. Hän on myös toiminut Tampereen Teatterikesän taiteellisena johtajana sekä Teatteriohjaajaliiton hallituksessa.
Peltolalle tärkeimpiä kirjailijoita ja heidän teoksiaan ovat Väinö Linnan Pohjantähti-trilogia, Aleksis Kiven Seitsemän veljestä ja Hella Wuolijoen Niskavuori-sarja.
Palkintoja ja tunnustuksia

Tampereen palkinto 2024
Taiteen akateemikko 2023
Pro Finlandia 2018
Tampereen kaupungin kirjallisuuspalkinto 2009
Tampereen kaupungin ensimmäisen luokan kultainen ansiomitali 2008
Kalle Kaiharin kulttuuripalkinto 2007
Suomi-palkinto 2005
Olavi Veistäjä -palkinto 2005
Pirkanmaan läänin taidepalkinto 2004
Suomen näytelmäkirjailijaliiton Lea-palkinto 2002
Ikiliikkujateatterin tunnustuspalkinto 1988
Jyväskylän kaupungin taidepalkinto 1987
Yksityiselämä

Sirkku Peltola syntyi viisilapsiseen perheeseen Kangasalla. Hän asuu nykyään Lauri Viidan vanhassa talossa Tampereen Pispalassa yhdessä puolisonsa, muusikko Heikki Salon kanssa. Heillä on kaksi lasta, Pilke ja Valentin.
Sirkku Peltolan veli on näyttelijä Sulevi Peltola.
Kirjallisuutta

Löytty, Olli ym. (toim.): Sirkku Peltola 2020.  Tampere:  Sateen ääni, 2020.  ISBN 978-952-69328-1-1.
Aiheesta muualla

Seppälä, Aila: Heikki Salon ja Sirkku Peltolan liitto kestää. Iltalehti 10.12.2007.
Miten minusta tuli minä, Sirkku Peltola. Ylen Elävä arkisto.
Sirkku Peltola Tampereen kaupunginkirjaston sivuilla. (Arkistoitu sivu)
Näytelmäkirjailija Sirkku Peltola kertoo tragikoomisia tarinoita ihmisistä yhteiskunnan reunamilla. Helsingin Sanomat.
Voi sanoa, että on oppinut sen, ettei mitään opi, sanoo Sirkku Peltola, 60.
Tamperelaiskirjailija Sirkku Peltola harkitsee jatkoa suositulle näytelmäsarjalle.
Ilokiveltä maailmalle – Sirkku Peltola kertoo yhteiskunnasta pienen tarkasteluluukun läpi.
Ohjaaja-kirjailija Sirkku Peltola: Tärkeintä on nauru.
Taille

Taille-vero oli ranskalainen entisaikojen maavero. Taille kohdistui viljelijän oletettuun tuottoon, joka arvioitiin hänen tilallaan olevien varantojen perusteella. Vero aiheutti eräänlaisen kannustinloukun, koska viljelijän ei kannattanut panostaa viljelmiinsä varantojaan, vaan vaikuttaa mahdollisimman köyhältä välttyäkseen veronmaksusta. Taille-veron maksu näyttäytyi jopa häpeällisenä aateliston ja porvariston edustajille, koska se kertoi maksajan irrationaalisuudesta.
Superkavitaatio

Kavitointi tapahtuu kappaleen takana nesteen virratessa nopeasti ohi.
Superkavitaatio on ilmiö, jossa veden alla suurella nopeudella liikkuva kappale muodostaa ympärilleen vesihöyryn täyttämän tilan. Tämä kaviteetti tai kupla vähentää veden alla liikkuvaan kappaleen liikevastusta, sillä kappale kulkee käytännössä kaasumaisessa eikä nestemäisessä väliaineessa, jolloin väliaineen viskositeetista johtuva kitkavastus alenee. Superkavitaatio johtuu siitä, että osa liikkuvan kappaleen kineettisestä energiasta muuttuu kitkavastuksen johdosta lämpöenergiaksi ja höyrystää veden kappaleen etummaisessa kosketuspisteessä. Superkavitaation saavuttamiseksi ilman apulaitteita on ylitettävä kappaleen muodolle ominainen ominaisnopeus. Superkavitaatiotilan voi saavuttaa helpommin, jos vesi höyrystetään lisäksi jollakin muulla apulaitteella, esimerkiksi kuumalla kärjellä tai kaasusuuttimella. [lähde? ]
Asetekniikka

Neuvostoliitossa kehitettiin vuonna 1977 ensimmäinen superkavitaatiota hyödyntävä ase: VA-111 Škval -torpedo (käytetään myös termiä vedenalainen ohjus). Tämä torpedo kulkee veden alla noin 100 m/s, mutta ei ole ohjattavissa. VA-111 esiteltiin 1999 Abu Dhabissa asemessuilla. Torpedo on ollut ainoa olemassa oleva julkistettu ilmiötä hyödyntävä ase. Škvalia on myöhemmin jatkokehitetty lisäämällä torpedoon muun muassa kauko-ohjausominaisuus. Škval voidaan varustaa myös ydintaistelukärjellä. Sen alkuperäinen pääkäyttökohde oli torjua suuria pinta-aluksia, kuten taisteluristeilijöitä ja lentotukialuksia.
VA-111 ammutaan 533 mm torpedoputkesta 50 solmun nopeudella, jonka jälkeen sen rakettimoottori kiihdyttää torpedon 200 solmun nopeuteen.
Aiheesta muualla

Kuvia tai muita tiedostoja aiheesta Superkavitaatio Wikimedia Commonsissa
VA-111 Škval (vientiversio)
Tallinnan synagoga

| Tallinnan synagoga |
| --- | --- |

Perustiedot
Koordinaatit:  59°26′19″N, 24°46′00″E
Rakennustyyppi:  synagoga
Arkkitehtuuri
Arkkitehdit:  Lembit-Kaur Stöör ja Tõnis Kimmel
Rakennustöiden alkaminen:  2005
Valmistumisvuosi:  2007
Infobox OKNimi-testi OK: 
Tallinnan synagoga (vir. Tallinna sünagoog) on Viron pääkaupungissa Tallinnassa sijaitseva synagoga, joka palvelee kaupungin noin 2500-jäsenistä juutalaisyhteisöä. Se vihittiin käyttöön 2007 maan ensimmäisenä synagogana toisen maailmansodan jälkeen.
Neuvosto-Virossa juutalaisten toimintamahdollisuudet olivat olleet hyvin suppeat. Maan itsenäistymisen jälkeen synagogana käytettiin erään tallinnalaiskoulun tiloja. Synagogarakennuksen ovat suunnitelleet arkkitehdit Lembit-Kaur Stöör ja Tõnis Kimmel KOKO-arkkitehtitoimistosta. Vihkiäistilaisuuteen 16. toukokuuta 2007 osallistui muun muassa israelilainen poliitikko Shimon Peres.